રાજયમાં ચોમાસાનો પ્રારંભ થયો છે. અને કેટલાક વિસ્તારોમાં છુટા છવાયા ઝપટા સાથે પડયો છે. છેલ્લા બે દિવસથી વાતવારણમાં પલ્ટો આવ્યો છે. આખરે ઘણી રાહ જોવડાવ્યા બાદ ઉત્તર ગુજરાતના અનેક વિસ્તારોમાં સોમ અને મંગળવારે વાવણી લાયક વરસાદ થતાં ખેડૂતોમાં ખુશીનો માહોલ છવાયો છે. જયારે હવામાન વિભાગના સુત્રો પાસેથી મળતી માહિતી અનુસાર અપર એર સાયક્લોનીક સક્યુલેશન કારણે દક્ષિણ ગુજરાતમાં ભારેથી અતિ ભારે વરસાદની આગાહી કરવામાં આવી છે. ત્યારે મહેસાણા સહિત ઉતર ગુજરાતમાં પણ આગામી બે દિવસમાં છુટો છવાયો હળવાથી મધ્યમ વરસાદી ઝાપટા વરસી શકે છે. અરવલ્લી અને બનાસકાંઠાના શિહોરી પંથકમાં પણ મંગળવારે બપોર બાદ હળવાથી ભારે વરસાદી ઝાપટા પડ્યા હતા.